Diari Oficial de la Generalitat Valenciana


Sumari del DOGV 8173, del 20-11-2017 (2017/10510)

RESOLUCIÓ de 30 d'octubre de 2017, del director gerent, per la qual es convoca la primera actualització de la borsa de millora d'ocupació del CHGUV.
----------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10416


Data del document
:   30-10-2017

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 30 d'octubre de 2017, del director gerent, per la qual es convoca la primera actualització de la borsa de millora d'ocupació del CHGUV.  
 [2017/10161]  
Mitjançant la Resolució de 15 de juny de 2016, del director gerent del CHGUV (DOGV 7811, 22.06.2016), es van aprovar les normes reguladores per a la contractació de duració determinada i la millora d'ocupació.  
De conformitat amb les normes reguladores, per Resolució de 20 d'octubre de 2016, del director gerent del CHGUV (DOGV 7903, 25.10.2016), es va convocar borsa de millora d'ocupació. Finalitzat el procediment, per mitjà de resolucions del director gerent del CHGUV de dates 10 de maig, 4 de juliol i 22 de setembre del corrent, es va constituir l'actual borsa de millora d'ocupació del CHGUV.  
Constituïda la borsa de millora d'ocupació, les normes reguladores estableixen, en l'article 7.3, que durant el mes d'octubre de cada any podran presentar-se sol·licituds de nova inscripció, així com documentació per a l'actualització de mèrits, excepte d'aquells que hagen de ser baremats d'ofici, i es pot obrir un altre termini en l'anualitat corresponent.  
De conformitat amb allò que s'hi ha exposat, seguint el que disposen els articles 7 i 8 de les referides normes i fent ús de les atribucions contingudes en l'apartat segon, punt 10, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, resolc convocar la primera actualització de la borsa de millora d'ocupació del CHGUV, d'acord amb el que disposen les esmentades normes i en les bases següents:  
  
1. Objecte  
La convocatòria té per objecte l'actualització de la borsa de millora d'ocupació del CHGUV.  
  
2. Requisits  
Per a formar part de les borses s'hauran de tindre i acreditar els requisits següents:  
a) Tindre la condició d'empleat/ada fix del CHGUV en actiu o en situació d'excedència.  
b) No estar en situació de jubilació parcial.  
c) Acreditar un mínim de sis mesos continus o discontinus de serveis efectius com a personal fix en la seua categoria.  
d) Complir els altres requisits i les obligacions establits en l'article 3 de les normes reguladores del procediment, tot això sense perjuí de la resta d'obligacions pròpies de la relació laboral.  
Els requisits hauran de complir-se l'últim dia de termini de presentació de sol·licituds i mantindre's durant tot el temps de permanència en la corresponent borsa.  
  
3. Sol·licituds, termini i documentació necessària  
3.1. Sol·licituds i documentació adjunta.  
Les sol·licituds de nova inscripció, d'acord amb el model que s'arreplega en l'annex II d'aquesta convocatòria, hauran d'anar acompanyades de la documentació següent.  
a) Títol acadèmic oficial expedit per l'òrgan competent de l'administració educativa, que siga requerit per a accedir a la categoria, grup i, si és el cas, especialitat, per a la qual se sol·licita la inscripció. En cas de no disposar de l'esmentat document podrà presentar-se el certificat acadèmic acreditatiu d'haver finalitzat tots els estudis per a l'obtenció del títol corresponent junt amb el resguard d'haver realitzat el pagament de les taxes destinades a la seua expedició (ambdós documents). Les titulacions obtingudes en l'estranger s'acreditaran per mitjà de credencial d'homologació emesa per l'òrgan competent.  
  
b) Documentació acreditativa dels mèrits que es pretenguen fer valdre, a excepció dels assenyalats en l'apartat 4. A), B) i H) del barem, que seran acreditats d'ofici per la Direcció de Recursos Humans.  
  
Les sol·licituds per a actualitzar mèrits, d'acord amb el model que s'arreplega en l'annex II d'aquesta convocatòria, hauran d'anar acompanyes de la documentació acreditativa dels mèrits que es pretenguen actualitzar, a excepció dels assenyalats en l'apartat 4. A), B) i H) del barem, que seran acreditats d'ofici per la Direcció de Recursos Humans.  
  
La titulació requerida i els mèrits que es pretenguen fer valdre hauran d'acreditar-se amb documents i certificats originals o amb còpies, de l'anvers i revers d'aquesta, compulsades per la Direcció de Recursos Humans o pel registre corresponent.  
La comissió de valoració, que només podrà valorar la documentació degudament acreditada i aportada dins del termini i en la forma corresponent, podrà requerir qualsevol aclariment sobre aquesta. Quan el requeriment no siga atés no serà valorat el mèrit corresponent. En cas de constatar-se l'existència d'inexactituds o falsedats, l'òrgan de gestió podrà excloure-les sense perjuí de les responsabilitats de qualsevol altre ordre que foren exigibles.  
Seran desestimats, sense més tràmit, els documents que continguen alguna esmena, ratllada o raspadura, sempre que no estiguen validats amb una firma.  
3.2. Termini i lloc de presentació.  
El termini per a presentar les sol·licituds serà d'un mes, comptador des de l'endemà de la publicació d'aquesta resolució en el Diari Oficial de la Generalitat Valenciana (DOGV) i acabarà el mateix dia del mes següent a aquell en què s'haja publicat. Si fóra inhàbil, el termini finalitzarà el següent dia hàbil.  
Les sol·licituds i la seua documentació adjunta es presentaran en el Registre General del CHGUV, Av. Tres Creu, 2 CP 46863 (horari de 9:00 a 14:00, de dilluns a divendres), o bé a través dels mitjans previstos en l'article 38.4 de la Llei 30/199, de 26 de novembre, de règim jurídic de les administracions públiques i del procediment administratiu comú, i en l'article 24 de la Llei 11/2007, de 22 de juny, d'accés electrònic dels ciutadans als serveis públics, que mantindran la seua vigència fins que de conformitat amb les disposicions derogatòria única i final setena de la Llei 39/2015, d'1 d'octubre, del procediment administratiu comú de les administracions públiques, entren en vigor les disposicions contingudes en aquesta relatives al registre electrònic d'apoderaments, al registre electrònic, al punt d'accés general electrònic i a l'arxiu únic electrònic.  
  
  
4. Procediment  
Finalitzat el termini de presentació de sol·licituds, i rebuda la documentació, la comissió designada avaluarà els mèrits acreditats de conformitat amb el barem aplicable, indicat en l'annex I.  
Finalitzada la valoració es farà pública una relació provisional d'admesos i exclosos amb les puntuacions atorgades, a fi de presentació d'al·legacions en el termini de 15 dies hàbils.  
Transcorregut el mencionat termini i resoltes, si és el cas, les al·legacions, la relació s'elevarà a definitiva i es remetrà a l'òrgan competent per a l'actualització i publicació de la corresponent borsa de millora.  
  
  
5. Barem  
Els mèrits acreditats es valoraran de conformitat amb el barem que s'indica en l'annex I, tenint en compte que un mateix mèrit no podrà ser objecte de valoració en més d'un apartat, subapartat o epígraf del barem.  
Amb un informe previ de la comissió de seguiment a proposta de la direcció, es podrà realitzar una prova, que permeta acreditar les habilitats requerides en determinats llocs.  
Els empats en les puntuacions finals es resoldran per les puntuacions aconseguides en els exercicis de la fase d'oposició. En cas de persistir l'empat es desfarà per ordre alfabètic dels cognoms, segons la lletra utilitzada en l'última oferta d'ocupació pública del CHGUV.  
  
Les comissions de valoració només podran baremar els mèrits obtinguts fins a la data de finalització del període de presentació de sol·licituds de participació.  
  
6. Comissió avaluadora  
Els mèrits al·legats es valoraran per una comissió designada per la Direcció de Recursos Humans amb participació dels representants del personal. La dita comissió es farà pública en el tauler d'anuncis i en el web corporatiu.  
  
7. Normativa aplicable  
Aquesta convocatòria i la borsa de millora d'ocupació que es constituïsca es regirà per la Resolució de 15 de juny de 2016, del director gerent, d'aprovació de les normes reguladores per a la contractació de duració determinada i la millora d'ocupació. Tot això sense perjuí de la resta de normes jurídiques que pogueren ser aplicades.  
  
8. Disposició derogatòria  
L'entrada en vigor de la primera actualització de la borsa de millora d'ocupació que es constituïsca seguint aquesta convocatòria, derogarà les constituïdes amb anterioritat per a les categories que expressament s'indique en la resolució corresponent.  
  
9. Publicació  
En compliment de la disposició final primera de les normes reguladores del procediment, aquesta convocatòria d'actualització serà objecte de publicació en el DOGV. La resta de resolucions i acords de l'òrgan de gestió o de les comissions de valoració es faran públics, de manera oficial, en el tauler d'anuncis de la Direcció de Recursos Humans del CHGUV, i amb caràcter informatiu, es publicaran en el web corporatiu.  
  
10. Recursos  
Contra aquesta convocatòria i els actes derivats de la mateixa que no posen fi a la via administrativa podrà interposar-se un recurs d'alçada davant de la Presidència del CHGUV, dins del termini d'un mes des de l'endemà de la notificació, sense perjuí de la interposició de qualsevol altre recurs que es considere procedent, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut el mencionat termini sense que s'haja interposat cap recurs, aquesta resolució serà ferma a tots els efectes.  
  
  
València, 30 d'octubre de 2017.- El director gerent: Enrique Ortega González.  
  
  
  
ANNEX I  
Barem de mèrits borsa de millora d'ocupació del CHGUV  
  
A) Antiguitat.  
Es valorarà fins a un màxim de 4 punts a raó de 0,20 punts per any complet de serveis en actiu en el CHGUV, en qualsevol categoria excepte en la categoria en què se sol·licita la millora. Seran també objecte de valoració, els períodes d'excedència per atenció de fills i/o per guarda legal diferent de l'anterior. La valoració es realitzarà d'ofici per la Direcció de Recursos Humans.  
  
B) Experiència professional.  
Es valorarà fins a un màxim de 4 punts a raó de 0.25 punts per any complet de serveis en actiu en el CHGUV, en la categoria professional per a la qual se sol·licita la millora.  
  
C) Formació acadèmica.  
Es valorarà fins a un màxim de 2 punts, el títol oficial acadèmic diferent del que es presente per a accedir a la categoria en millora, d'acord amb aquesta escala:  
  
Titulació de Tercer Cicle Universitari (doctorat) 2,00 punts  
Titulació de Segon Cicle Universitari (màster oficial, llicenciatura o equivalent) 1,50 punts  
Titulació de Primer Cicle Universitari (grau, diplomatura o equivalent) 1,00 punts  
Titulació de Batxillerat o Cicle Formatiu de Grau Superior (Batxiller, Tècnic/a Superior o equivalent) 0,50 punts  
Titulació dEducació Secundària Obligatòria o Cicle Formatiu de Grau Mitjà (ESO, GESO, títol de tècnic/a auxiliar o equivalent) 0,25 punts  
  
  
Es valorarà el títol que té assignada la major puntuació o el que es presente com a únic entre els mencionats en la llista, sense que puguen sumar-se.   
El títol de màster no oficial es valorarà en l'apartat següent, segons les hores que s'acrediten.  
  
D) Cursos de formació i perfeccionament.  
1. Es valoraran fins a un màxim de 3 punts, els cursos, màsters i activitats de formació i perfeccionament que tinguen els requisits següents:  
a) Haver sigut convocats en el marc de l'Acord de Formació per a l'Ocupació en les Administracions Públiques (anteriorment denominat Acord de Formació Contínua) o de la Formació Continuada del Sector Públic Sanitari; en el cas dels màsters es valoraran tant els oficials com els propis sempre que estiguen convocats, realitzats o homologats per les universitats i a més estiguen directament relacionats amb la categoria professional sol·licitada.  
b) Tindre una duració en hores lectives:  
- Màsters de 100 hores o més 1,25 punts  
- Cursos de 100 hores o més 1,00 punts  
- Cursos de 75 hores o més 0,75 punts  
- Cursos de 50 hores o més 0,50 punts  
- Cursos de 25 hores o més 0,25 punts  
- Cursos de 15 hores o més 0,15 punts  
- Cursos de 10 a 15 hores 0,10 punts  
c) Acreditar-se per mitjà dels corresponents certificats d'assistència o aprofitament emesos pels organismes competents en cada cas, que hauran de tindre els requisits establits a aquest efecte per la Comissió General de Formació per a l'Ocupació en les Administracions Públiques i per la Comissió de Formació Continuada de les Professions Sanitàries.  
  
No seran objecte de valoració els cursos de valencià ni els d'idiomes encara que estigueren inclosos en els plans de formació contínua i continuada. Així mateix no seran valorables els cursos que no s'acrediten en hores lectives o crèdits.  
2. Amb els mateixos requisits i puntuació assenyalats en l'apartat 1, es valorarà fins a un màxim d'1 punt, la docència dels cursos de formació i perfeccionament.  
  
E) Coneixement del valencià.  
Es valorarà fins a un màxim d'1,50 punts, d'acord amb el certificat expedit o homologat per la Junta Qualificadora de Coneixements del Valencià. Només es valorarà el nivell més alt obtingut d'acord amb la taula següent:  
- Nivell oral - A1 0,50 punts  
- Nivell elemental - A2 0,75 punts  
- Nivell Intermedi - C1 1,00 punts  
- Nivell superior - C2 1,50 punts  
  
F) Coneixement d'idiomes de la Unió Europea.  
Es valorarà fins a un màxim d'1 punt, d'acord amb el certificat de nivell de competència lingüística ajustat al Marc Europeu Comú de Referència per a les Llengües (MERC). Només es valorarà el nivell més alt obtingut d'acord amb la taula següent:  
- Nivell A1 - Inicial 0,10 punts  
- Nivell A2 - Bàsic 0,20 punts  
- Nivell B1 - Llindar 0,35 punts  
- Nivell B2 - Avançat 0,50 punts  
- Nivell C1 - Domini funcional eficaç 0,75 punts  
- Nivell C2 - Domini expert 1,00 punt  
  
G) Articles, treballs científics i d'investigació.  
Es valorarà fins a un màxim d'1 punt a raó de 0,1 punts per cada article o treball d'investigació publicat en revista o un altre mitjà de divulgació en què figure com a autor/a o col·laborador/a. Aquest mèrit s'acreditarà per mitjà del corresponent certificat, còpia o extracte de la publicació la baremació del qual se sol·licita.  
  
H) Resultat obtingut en les proves selectives.  
Es valorarà fins a màxim de 8 punts, la nota obtinguda en l'última prova selectiva convocada pel CHGUV en la categoria que es tracte, de conformitat amb l'escala següent:  
1. Nota del primer exercici:  
- De 0,1 a 3,9: 0,50 punts  
- De 3,9 a 6,9: 1,00 punts  
- De 7 a 10: 3,00 punts  
  
2, Nota del segon exercici:  
- De 0,1 a 3,9: 1,00 punts  
- De 3,9 a 6,9: 3,00 punts  
- De 7 a 10: 5,00 punts  
  
3, En el cas de tractar-se d'exercici únic:  
- De 0,1 a 3,9: 1,50 punts  
- De 3,9 a 6,9: 4,00 punts  
- De 7 a 10: 8,00 punts